**Integruotas menų ir sporto projektas**

**„Pajausk vasarą“**

**Projekto trukmė birželio 8-10 d.**

****

**Už lango prasidėjo vasara. Kviečiame mokinius ją pajausti:**

* **užuosti,**
* **paliesti,**
* **pamatyti,**
* **išgirsti,**
* **išdainuoti,**
* **sukurti mandalą,**
* **nufotografuoti,**
* **pažaisti, sportuoti su vasara,**
* **įšokti į vasarą.**

***Norime padėti tai padaryti, todėl siūlome pasirinkti patinkančią užduotį iš žemiau pateiktų, ją atlikti ir darbą atsiųsti nurodytu adresu iki trečiadienio, birželio 16 val.***

1. ***„Pamatyk ir nufotografuok vasarą“.*** *Darbus siųsti į TAMO mokytojai*

*L. Kučiauskienei*

1. ***Pajausk Dievo kūrinijos grožį, tapk Jo kūrybos dalininku.*** *Užduotis: nupiešti, nufotografuoti, nufilmuoti, aprašyti... Dievo kūrinius: gamtos vaizdus, gyvūnus, savo augintinius, savo rankomis padarytus darbelius ar pasodintus augalus. Galima sukurti trumpą padėkos maldą ar giesmę. Siųsti: Romas Vilkauskas susirašinėjimo programoje Messenger*
2. ***„Įšok į vasarą“.***  *Siūlau mokiniams nufotografuoti gražų savo arba draugo šuolį - aukštyn, žemyn, tolyn (pasirinktinai) gražioje Birštono vietoje ir taip įšokti į vasarą, o nuotraukas siųsti A.Šidiškienei į el. paštą* *auzukster@gmail.com**.*
3. ***"Išgirsk VASARĄ! Muzikos ir vaizdo simbiozė":*** *1) prisifotografuoti VASAROS vaizdų; 2) sudėti nuotraukas į skaidrių rinkinį; 3) susirasti muzikos kūrinį (dainą ar instrumentinį) , labiausiai atitinkantį VASAROS nuotaiką ir įkelti kartu su nuotraukomis. Darbus siųsti Romai Ruočkienei į mesenger'į.*
4. ***"Vasara. Vasara??? VASARA!!!"*** *1)savo muzikavimo repertuare susirasti dainą ar instrumentinį kūrinį, kuris geriausiai atitinka esamos akimirkos nuotaiką; 2) įrašyti arba nusifilmuoti savo atliekamą kūrinį. darbus siųsti Romai Ruočkienei į mesenger'į.*
5. ***Užuosk vasarą:****Surink penkių skirtingų kvapų kolekciją: nufotografuok skirtingai kvepiančius 5 daiktus, sukomponuok juos į vieną paveikslą. Paveikslą nufotografuok ir atsiųsk adresu veteriene@gmail.com*
6. ***“Sportuok su vasara”:*** *Surask 3-5 daiktus tavo namuose, kurie padės aktyviai praleisti vasarą. Sukurk foto koliažą su rastais sportui skirtais daiktais tavo namuose. Siųk asmenine žinute į Tamo Arnoldui Juozaičiui.*
7. ***„Pažaisk su vasara“:*** *Pasiimk bet kokį kamuolį, bėk į lauką ir linksmai žaisk su draugais bet kokį žaidimą, įamžink šias akimirkas. Siųsk fotografijas į Tamo mokytojui V.Kapačinskui*
8. ***„Atrask vasaros harmoniją“:*** *siunčiu savo pasiūlymą: iš gamtinės medžiagos (kankorėžių, akmenukų, augalų žiedų ir kt.) pagaminti mandalą ir ją nufotografuoti. Nuotraukas siųsti į Teams mokytojams A. Guobiui ir V. Martinaitienei.*

***Gražios vasaros, mielieji!***

***Su meile, Jūsų mokytojai***